Tilbakekallingsvalg forekom allerede i det gamle Athen. Blant de mest kjente tilfellene i nyere tid, er tilbakekallingsvalget av Californias guvernør Gray Davis i 2003, og det mislykkede tilbakekallingsvalget av Venezuelas president Hugo Chávez i 2004. I Davis' tilfelle var det samlet inn 1 356 408 gyldige underskrifter for et tilbakekallingsvalg. Kravet var litt under 900 000 stemmer. I selve valget stemte 55% av 9,5 millioner stemmende at Davis ikke fikk beholde jobben. 44,6% ønsket at han ikke skulle tilbakekalles. I det samme valget ble Arnold Schwarzenegger valgt til ny guvernør.